  Майя Бывальцева Удмуртия Ижысь автозаводлэсь Lada Vesta SW но Lada Vesta SW Cross выль модельёссэ басьтылоз. Соосты тросэн поттонэз кутсконлы сӥзем сӥё-дано ужрадын 11-тӥ куарусёнэ со сярысь вераз элькун кивалтэтлэн тӧроезлэсь ужзэ быдэсъясь Ярослав Семёнов. Ми заводлэсь вуззэ басьтӥськомы, ми сое муниципал кылдытэтъёсы келяськомы, ми кивалтэтэз со машинаосы пуктӥськомы… Ярослав Семёнов, Удмуртиысь кивалтэтлэн тӧроезлэсь ужзэ быдэсъясьУдмуртиысь кивалтэтлэн тӧроезлэсь ужзэ быдэсъясь озьы ик ужалозы выль автомобилья но ужалозы шуыса оскемзэ вераз, уката ик предприятилэсь вуззэ басьясьёслэсь «умой кылъёсты гинэ кылыны луэ». Со сяна, Ярослав Семёнов заводлэсь элькунлэн экономикаяз бадӟым интызэ но ужез умой радъямзэс пусйиз. Ӧнерчиос умой интыосын ужало, кивалтӥсьёслэсь тау каронъёс басьто, соослэн нокытчы кошкемзы уг поты. 20 Lada Vesta автомобильёс Удмуртиысь тӧролэн но кивалтэтлэн автопарказы пӧсьтолэзе вуизы, со понна 12 миллион манетлэсь кӧня ке ятыр тыризы. Тодэ вайытом, Lada Vesta SW но Lada Vesta SW Cross выль модельёсты Ижысь автозаводын тросэн поттыны кутскизы 11-тӥ куарусёнэ. Тегъёс: Промышленность Авто Ижкар LadaVesta Ижавто Удмуртия кивалтэт экономиканоконьдон ЯрославСемёнов  